**KLIMATAKO ZDRAVILIŠČE RAKITNA**

**poročilo**

V ponedeljek 22.5.2006 smo odšli na ekskurzijo v Rakitno. Tam smo si ogledali klimatsko zdravilišče Rakitna in odšli na krajši sprehod. Več o zdravilišču nam je povedal doktor ki tam dela, na sprehod pa nas je peljala ena od vzgojiteljic.

Mladinsko klimatsko zdravilišče Rakitna je edino sredogorsko klimatsko zdravilišče za otroke v Sloveniji. Zelo primerno za zdravljenje in rehabilitacijo otrok z astmo in drugimi kroničnimi obolenji dihal ter za okrevanje po težjih boleznih. Med letom so v zdravilišče v glavnem napoteni predšolski otroci, med šolskimi počitnicami pa šolarji. Če pridejo sami, skrbijo za njih vzgojiteljice in medicinske sestre, če pa pridejo v spremstvu staršev, otroke namestijo v sobe skupaj s starši. Zdravilišče je odprto skozi vse leto. Naenkrat lahko sprejme do 120 otrok, letno pa obravnavamo 800 - 1000 otrok.

Klimatske razmere so zelo ugodne. Zdravilišče leži na rakiški planoti sredi krimskih gozdov. Tu se mešajo sredozemski in alpski zračni tokovi, ki skupaj z ugodno nadmorsko višino in neokrnjeno naravo ustvarjajo ugodne bioklimatske razmere.

Zdravilišče je prioritetno namenjeno zdravljenju, rekonvalescenci in rehabilitaciji otrok in mladostnikov, predvsem tistih z obolenji respiratornega sistema (pogoste bolezni kot so angina, vnetje srednjega ušesa, pljučnica, astma, bronhitis, kronična pljučna bolezen, atopijski dermatitis, ipd.). [Zdravstvena oskrba](http://www.mkz-rakitna.si/programi_zdravstveni_if.htm#zdravstvena_obravnava) poteka neprekinjeno sedem dni v tednu, preko celega leta. V zdravilišču vodijo "[Šolo astme](http://www.mkz-rakitna.si/programi_zdravstveni_if.htm#sola_astme)", namenjeno otrokom, mladostnikom in staršem. V okviru te šole seznanijo otroke in starše z naravo bolezni in ukrepi ob poslabšanjih, naučijo jih pravilnega vdihovanja zdravil in merjenja največjega pretoka zraka v izdihu, vodenja dnevnika o stanju astme, dihalnih vaj in osnov respiratorne fizioterapije. Vzpodbujajo jih k redni telesni aktivnosti in v ta namen vodijo skupinske telesne vaje in vaje za vzdržljivost.

Ekskurzija mi je bila še kar zanimiva, saj je bila zelo poučna ker smo se naučili kar nekaj stvari o astmi, pripomočkov za zdravljenje in o uporabi zdravil za to bolezen.